סוונטה ארניוס

סוונטה אוגוסט ארניוס (בשוודית: Svante August Arrhenius; 19 בפברואר 1859 – 2 באוקטובר 1927) היה כימאי שוודי, חתן פרס נובל לכימיה לשנת 1903, "על התאוריה האלקטרוליטית של דיסוציאציה". ארניוס היה ממייסדי מדע הכימיה הפיזיקלית. משוואת ארניוס, המקשרת בין טמפרטורה לקצב תגובה כימית, ומכתש על הירח, קרויים על שמו.

ביוגרפיה
ארניוס נולד ב-19 בפברואר 1859 ובהיותו בן שנה עברה משפחתו להתגורר באופסלה. מסופר עליו שכבר מגיל צעיר גילה חיבה למתמטיקה ולפיזיקה. בשנת 1876 החל ללמוד מתמטיקה, פיזיקה וכימיה באוניברסיטת אופסלה. בשנת 1881 עבר לאקדמיה למדעים בסטוקהולם, שם עבד תחת פרופסור אדלונד במדידת הכוח האלקטרומגנטי של ניצוצות. בהמשך עבר למחקרים עצמאיים משלו בנושא המוליכות של אלקטרוליטים. בשנת 1891 סירב להצעה לכהן כפרופסור בגרמניה ובמקום זאת קיבל משרת מרצה לפיזיקה בסטוקהולם וקודם בשנת 1895 לדרגת פרופסור. בתפקיד זה כיהן עד 1905, כאשר במהלך חלק מהתקופה שימש כרקטור.

באחרית ימיו פיתח את המודל של אפקט החממה, המסביר את מחזוריות תקופות הקרח על פי רמת הפחמן דו-חמצני הכלוא באטמוספירה.

קישורים חיצוניים 

 תרומתו של ארניוס לגילוי תופעת ההתחממות העולמית
 
 
 

מדענים שעל שמם כוכב לכת מינורי
חברי האקדמיה המלכותית השוודית למדעים
זוכי פרס נובל לכימיה
כימאים שוודים
עמיתים זרים בחברה המלכותית
זוכי פרס נובל שוודים
שוודים חברי האקדמיה האמריקאית לאמנויות ולמדעים
זוכי מדליית דייווי
בוגרי אוניברסיטת אופסלה
סגל אוניברסיטת סטוקהולם
חברי האקדמיה למדעים ולאמנויות של גטינגן
שוודים שנולדו ב-1859
נפטרים ב-1927
זוכי מדליית פרנקלין